รายงานคณะกรรมการตรวจสอบ 2553

เรียน ท่านผู้ถือหุ้นบริษัท ไทยน๊อคซ์ สเตนเลส จำกัด (มหาชน)

คณะกรรมการตรวจสอบของบริษัทฯ ประกอบด้วยกรรมการอิสระจำนวน 4 ท่านซึ่งเป็นผู้มีความรู้
ความสามารถในด้านการเงินและการบริหารจัดการองค์กร
ด้วยเหตุที่วาระการดำรงตำแหน่งของนายศรเทพ โกมุทบุตร
ประธานกรรมการตรวจสอบและนายแพทย์ประกิต เทียนบุญ กรรมการตรวจสอบได้สิ้นสุดลงในปี
2553 คณะกรรมการบริหารของบริษัทจึงมีมติ ในการประชุมคณะกรรมการบริหาร ครั้งที่ 4/ 2553
ให้ต่อวาระการดำรงตำแหน่งของกรรมการตรวจสอบทั้งสองท่านอีกวาระหนึ่ง ถึงเดือนพฤษภาคม
2556

ในปี 2553 คณะกรรมการตรวจสอบมีการประชุมร่วมกับฝ่ายบริหารรวม 4 ครั้ง
โดยสัดส่วนการเข้าร่วมประชุมของกรรมการตรวจสอบมีรายละเอียด ดังนี้

สัดส่วนการเข้าประชุม

1.  นายศรเทพ โกมุทบุตร ประธานกรรมการตรวจสอบ 4/4

2.  ม.ร.ว. ปรียางค์ศรี วัฒนคุณ กรรมการตรวจสอบ 3/4

3.  นายชุณห์ จารุไชยกุล กรรมการตรวจสอบ 4/4

4.  นายแพทย์ประกิต เทียนบุญ กรรมการตรวจสอบ 3/4

คณะกรรมการตรวจสอบได้ปฏิบัติหน้าที่อย่างเป็นอิสระ โดยมุ่งเน้นในเรื่องการควบคุมภายใน
การกำกับดูแลกิจการที่ดี และความโปร่งใสในการบริหารของฝ่ายจัดการ ซึ่งสรุปสาระสำคัญได้ดังนี้

1.  สอบทานรายงานทางการเงินของบริษัทฯ
    คณะกรรมการตรวจสอบได้สอบทานงบการเงินประจำไตรมาสและงบการเงินประจำปี 2553
    เพื่อให้มั่นใจว่ารายงานทางการเงินของบริษัทฯ ได้ถูกจัดทำขึ้นอย่างถูกต้อง
    เป็นไปตามมาตรฐานการบัญชีที่รับรองทั่วไป ซึ่งในการนี้
    คณะกรรมการตรวจสอบได้มีการประชุมร่วมกับผู้สอบบัญชีอย่างอิสระ
    โดยปราศจากฝ่ายบริหารเพื่อซักถามและหารือถึงประเด็นต่างๆ
    ที่สำคัญในการจัดทำและตรวจสอบงบการเงินสำหรับปี 2553 ทั้งนี้
    คณะกรรมการตรวจสอบมีความเห็นว่า
    งบการเงินได้ถูกจัดทำขึ้นอย่างถูกต้องตามที่ควรในสาระสำคัญตามมาตรฐานการบัญชีที่รับรองทั่วไป
    เช่นเดียวกับความเห็นของผู้สอบบัญชีของบริษัทฯ

2.  สอบทานระบบการควบคุมภายใน (Internal Control) และกำกับดูแลงานตรวจสอบภายใน
    (Internal Audit)
    คณะกรรมการตรวจสอบได้ทำการสอบทานระบบการควบคุมและการตรวจสอบภายในเพื่อให้มั่นใจว่าบริษัทมีระบบการควบคุมภายใน
    และระบบการตรวจสอบภายในที่เหมาะสม โปร่งใส มีประสิทธิภาพ
    โดยการติดตามผลการปฏิบัติงานของฝ่ายตรวจสอบภายในให้เป็นไปด้วยความเป็นอิสระและมีประสิทธิภาพ
    ในการนี้คณะกรรมการตรวจสอบได้สอบทานแผนการตรวจสอบ รวมถึงประเด็นที่ตรวจพบ
    ข้อเสนอแนะ และแผนการปรับปรุงและพัฒนาการดำเนินงานของฝ่ายบริหาร
    เพื่อให้มั่นใจว่าบริษัทฯ มีระบบการควบคุมภายในที่เพียงพอและมีประสิทธิผล

3.  สอบทานการปฏิบัติงานให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัทฯ
    คณะกรรมการตรวจสอบมีความเห็นว่าไม่พบประเด็นที่เป็นสาระสำคัญในเรื่องการไม่ปฏิบัติตามกฎหมายและข้อกำหนดที่เกี่ยวข้องกับธุรกิจของบริษัท

4.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท
    คณะกรรมการตรวจสอบได้เสนอให้ประธานกรรมการและกรรมการผู้อำนวยการใหญ่เป็นผู้พิจารณาแต่งตั้งผู้สอบบัญชีและตกลงค่าตอบแทนในการตรวจสอบบัญชี
    โดยให้นำเสนอผู้ถือหุ้นเพื่อพิจารณาอนุมัติต่อไป

5.  พิจารณารายการเกี่ยวโยง หรือรายการที่อาจมีความขัดแย้งทางผลประโยชน์
    คณะกรรมการตรวจสอบได้ทำการสอบทานและให้ข้อคิดเห็นเกี่ยวกับการทำรายการของฝ่ายบริหาร
    เพื่อให้มั่นใจว่าการทำรายการดังกล่าวเป็นการดำเนินการเพื่อผลประโยชน์ของบริษัท ฯ
    เป็นสำคัญ บนพื้นฐานราคาที่สมเหตุสมผล รวมถึงมีการเปิดเผยข้อมูลอย่างเพียงพอ
    ถูกต้องครบถ้วน และไม่มีรายการที่มีความขัดแย้งทางผลประโยชน์ ทั้งนี้
    คณะกรรมการตรวจสอบมีข้อสรุปว่า
    ฝ่ายบริหารได้ทำรายการดังกล่าวอย่างเหมาะสมตามที่เปิดเผยไว้ในงบการเงิน

6.  พิจารณารายงานความคืบหน้าของคดีที่มีนัยสำคัญ (ถ้ามี) จากบริษัทกฎหมาย
    คณะกรรมการตรวจสอบได้พิจารณารายงานความคืบหน้าของคดีที่เกี่ยวข้องกับบริษัทในปี 2553
    จากบริษัทกฎหมาย ทั้งนี้ พบว่าบริษัทไม่มีคดีที่มีนัยสำคัญ
    ซึ่งอาจมีผลกระทบต่อสถานะทางการเงินของบริษัท ดังนั้น คณะกรรมการจึงมีความเห็นว่า
    บริษัทไม่มีข้อผูกพันในทางการเงินต่อบุคคลภายนอกในปีที่ผ่านมาแต่อย่างใด

โดยสรุป จากการที่คณะกรรมการตรวจสอบได้สอบทานผลการดำเนินงานของบริษัทในปี 2553
ตามขอบเขตอำนาจหน้าที่ความรับผิดชอบที่ได้รับมอบหมาย คณะกรรมการมีความเห็นว่า
บริษัทได้จัดทำงบการเงินอย่างถูกต้องในสาระสำคัญตามหลักการบัญชีที่รับรองทั่วไป
มีการเปิดเผยข้อมูลรายการระหว่างกันหรือรายการที่อาจก่อให้เกิดความขัดแย้งทางผลประโยชน์อย่างเพียงพอ
มีระบบการควบคุมภายในที่เหมาะสม มีการปฏิบัติตามกฎหมายและข้อกำหนดที่เกี่ยวข้องอย่างถูกต้อง

[] []

[] []

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2553

ค่าตอบแทนของผู้สอบบัญชี

1. ค่าตอบแทนจากการสอบบัญชี (audit fee)

บริษัทจ่ายค่าตอบแทนการสอบบัญชี ให้แก่สำนักงานสอบบัญชีที่ผู้สอบบัญชีสังกัด บุคคลหรือ

กิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัดในรอบปีบัญชีที่ผ่านมามี

จำนวนเงินรวม 1,500,000 บาท

2. ค่าบริการอื่น (non-audit fee)

บริษัทไม่มีการรับบริการอื่นจากสำนักงานสอบบัญชีที่ผู้สอบบัญชีสังกัดบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัดในรอบปีบัญชีที่ผ่านมา

ข้อมูลข้างต้น

-   ถูกต้องครบถ้วนแล้ว ทั้งนี้ ข้าพเจ้าขอยืนยันว่าไม่มีข้อมูลการให้บริการอื่นที่บริษัท
    จ่ายให้ข้าพเจ้า สำนักงานสอบบัญชีที่ข้าพเจ้าสังกัด และบุคคลหรือกิจการที่เกี่ยวข้องกับข้าพเจ้า

  และสำนักงานสอบบัญชีที่ข้าพเจ้าสังกัด ที่ข้าพเจ้าทราบและไม่มีการเปิดเผยไว้ข้างต้น

-   ไม่ถูกต้อง ไม่ครบถ้วน กล่าวคือ
    เมื่อปรับปรุงข้อมูลข้างต้น (ถ้ามี) แล้ว
    ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทจ่ายให้ข้าพเจ้า
    สำนักงานสอบบัญชีที่ข้าพเจ้าสังกัด
    และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีดังกล่าว ที่ถูกต้องครบถ้วน

ลงชื่อ []

(นายอำพล จำนงค์วัฒน์)

สังกัด บริษัท เอส. เค. แอคเคาน์แต้นท์ เซอร์วิสเซส จำกัด

ผู้สอบบัญชีของ บริษัท ไทยน๊อคซ์ สเตนเลส จำกัด (มหาชน)